  Майя Бывальцева Удмуртия «Гурт ипотека» («Сельская ипотека») программая тужгес трос коньдон сётэм вить улосвылъёс пӧлы пыре. Та программаез улонэ пыӵатонэн герӟаськем ужпумъёсты Россиысь гурт возёсъя министр Дмитрий Патрушев элькунэ вуылыку эскеризы. Со сярысь улосвыл тӧролэн но кивалтэтлэн пресс-службазы ивортӥз. Федерал министрлэн верамезъя, гурт ипотека гуртын но, карын но улӥсьёслы туж тунсыко потэ. Со Россиысь 80 улосвылъёсысь 15 сюрс 600 адями басьтӥз ни. Соослы оглом 27 миллиард манетлэсь трос сётӥзы. Удмуртиын капчиятэм ипотекаез 735 семья басьтӥз, эшшо 4 сюрс 600 адями куриськон сётӥз. Уполномоченной банк туннэ нуналлы 9 миллиард 500 миллион манет тыр куриськонъёсты кутӥз. 40 процентсэ кредитъёсты дась коркаын патер басьтыны куто, 28 процентсэ – пуктӥськись юртъёсын. 31 процентэз гуртын дась пуктэм коркаез басьто, 1 процентэз – нимаз корка ӝутон понна музъем Кенешонэ пыриськисьёс пусйизы, 1 процент – со туж ӧжыт. Гурт ипотека гуртъёсын лэсьтӥськонэз азинтыны кужым сётыны кулэ. Со понна умой инъет луысал программае пыриськись банкъёс ласянь подрядной организациосты быръён амалэз капчиятон. Туннэ пуктэм куронъёслы Удмуртиын куинь лэсьтӥськись компаниос гинэ тупало Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрСолэн кылъёсызъя, али Удмуртиын гурт ипотека карлы матысь интывылъёсты азинтыны луонлык сётэ – пунэм коньдонэз карлы матысь гуртъёсын но черкогуртъёсын улон инты басьтыны кутӥсь муртъёс чотын. Соин валче программаез быдэсъян радлыкез умоятон пумысен эшшо одӥг ӵектон сётэммы потэ – гуртын улӥсь но ужась пунэмаськисьёслы ватса условиос чаклан. Милем, аграрной улосвыллы сямен, туж кулэ, центрлэсь кыдёкысь ёросъёсын улӥсьёслэн капчиятэм гурт ипотекаез басьтыны тросгес луонлыкъёссы мед луозы шуыса, озьы и кик со нырысь ик гурт поселениосын улӥсьёслэсь улон интыен условиоссэс умоятон понна зэмос ужась амал мед луоз шуыса Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрСо сяна, Удмуртиын гуртын улӥсьёслы юрттон вылысь «Демография» йӧскалык ӵектослэн «Мерлыко контракт» программаез улсын ватсаса 30 миллион висъязы. Пандемиен валче ми федерал мерлыко контрактэн чакламтэ ӧръя коньдон висъяны малпам – ас подсобной возёсэз азинтон. Туннэ нуналлы 20 миллион манет тыр 860-лэсь трос куриськонъёс кутэмын Александр Бречалов, Удмуртилэн тӧроезТодэ вайытом, «Гурт интывылъёсты ялан азинтон» кун программалэсь ужамзэ кык арскын Удмуртиын 400 сюрслэсь трос адями ас вылаз шӧдоз.  Тегъёс: Ижкар Удмуртия гуртвозёс ипотека гурт лэсьтськон АлександрБречалов ОльгаАбрамова  